wickkiey/tamil-wikipedia-markdown huggingface dataset:
# கிருஷ்ணகிரி அரசு மருத்துவமனை


**கிருஷ்ணகிரி அரசு மருத்துவமனை** என்பது தமிழ்நாட்டின், கிருட்டிணகிரி மாவட்டம், கிருட்டிணகிரியில் அமைந்துள்ள ஒரு அரசு மருத்துவமனை ஆகும்.  

இந்த அரசு மருத்துவமனை கிருட்டிணகிரி நகரில் நான்கு ரோடு சந்திப்பிலிருந்து பழையபேட்டை செல்லும் சாலையை ஒட்டி சுமார் 5 ஏக்கர் நிலப்பரப்பில் அமைந்துள்ளது. இதில் 3 ஏக்கர் பரப்பில் மருத்துவமனை கட்டிடங்கள் கட்டப்பட்டுள்ளன. மருத்துவமனையில் உள்ள கட்டிடங்கள் புறநோயாளிகள் பிரிவு, உள்நோயாளிகள் பிரிவு என இரு பிரிவுகளாகப் பிரிக்கப்பட்டுள்ளது. மேலும் இங்கு சித்த மருத்துவப் பிரிவு, ஓமியோபதி மருத்துவப் பிரிவு, தீவிர இருதய நோய் சிகிச்சைப் பிரிவு, குழந்தைகள் நல சிகிச்சைப் பிரிவு, எலும்பு முறிவு சிகிச்சை பிரிவு ஆகியவுகளும் செயல்படுகின்றன.  
## புறநோயாளிகள் பிரிவு
புறநோயாளிகள் பிரிவில் விபத்து மற்றும் அவசர சிகிச்சைப் பிரிவு, பெண்களுக்கான மருந்து கொடுக்குமிடம், மகப்பேறு நலப்பகுதி, மருத்துவமனை கண்காணிப்பாளர், உள்ளிருக்கும் மருத்துவ அலுவலர், காது மூக்கு தொண்டை பகுதி, மேலும் பல்வேறு நோய்களுக்கான 37 அறைகளை பிரிவுகளாகக் கொண்டுள்ளது.  
## பல் மருத்துவப் பகுதி
பல் மருத்துவப் பகுதியில் பல் முளைத்தல், பல்லில் சீழ் வடிதல், சொத்தைப் பல், உடைந்த பற்கள் ஆகியவற்றிற்கு ஏற்றாற்போல் மருத்துவம் அளிக்கப்படுகிறது. இப்பகுதியில் சி.டி.ஸ்கேன் இயந்திர அறையும் உள்ளது.  
## குடும்ப நலப் பகுதி
குடும்ப நலப் பகுதியில் பெண்களுக்கு குடும்ப கட்டுப்பாடு செய்த பிறகு ஏழு நாட்கள் மருத்துவமனையில் வைத்து மருத்துவம் அளிக்கப்படுகிறது.
# மாவட்டக் கிளை நூலகம், திருப்பத்தூர்


**திருப்பத்தூர் கிளை நூலகம்** என்பது தமிழ்நாட்டின், வேலூர் மாவட்டத்தின், திருப்பத்தூரில் அமைந்துள்ள ஒரு நூலகமாகும். இது நகராட்சி முதல் நிலை மாவட்டக் கிளை நூலகமாகும். இது அரசினர் தோட்டத்தில் அமைந்துள்ளது. இது 05. 11. 1954 அன்று தொடங்கப்பட்டது. இந்நூலகத்தில் இரண்டாம் நிலை நூலகர் ஒருவரும், இரண்டு நூலகப் பணியாளர்களும் பணிபுரிகிறார்கள். இதில் நாற்பதாயிரத்திற்கும் மேற்பட்ட நூல்கள் உள்ளன. நூலகம் இரு பகுதிகளாக பிரித்து வைக்கப்பட்டுள்ளது. அவை, இரவல் நூல் பகுதி மற்றும் குறிப்புதவி நூல் பகுதி என்பவை ஆகும். நூல்கள் 35-க்கும் மேற்பட்ட பிரிவுகளாக பிாித்து வைக்கப்பட்டுள்ளன.  

நூல்கள் மட்டும் அன்றி இங்கு நாளேடுகள், வார இதழ்கள், மாதமிருமுறை இதழ்கள், மாத இதழ்கள் மற்றும் படிப்பதற்கென தனி அறை ஒதுக்கப்பட்டுள்ளன.
# நேசமணி நகர்



**நேசமணி நகர்** என்பது தமிழ்நாடு மாநிலத்தில் கன்னியாகுமரி மாவட்டத்தின் தலைநகரான நாகர்கோவிலுக்கு மிக அருகில் அமைந்துள்ள ஓர் ஊராகும்.  

கன்னியாகுமரி மாவட்டத்தின் தந்தை என அழைக்கப்படும் மார்ஷல் நேசமணி என்பவரது பெயரால் இவ்வூர் 1950 முதல் நேசமணி நகர் என அழைக்கப்படுகிறது. இது நாகர்கோவிலிலிருந்து ஆசாரிப்பள்ளம் செல்லும் வழியில் அமைந்துள்ளது. கத்தோலிக்க பிஷப் இல்லமும் சைமன் நகரும் இதன் கிழக்குப்பகுதியிலும் லுத்தரன் தெருவும் நெசவாளர் வாழிடமும் இதன் வடக்குப்பகுதியிலும் அனந்தன் நகரும் பெருமாள் நகரும் இதன் மேற்குப்பகுதியிலும் மேற்கு கோணம் சாலையும் கோணம் குளமும் இதன் தெற்குப்பகுதியிலும் எல்லைகளாக அமைந்துள்ளன. இவ்வூர் அகஸ்தீஸ்வரம் வட்டத்தில் உள்லது. இது நாகர்கோவில் நகராட்சிக்கு உட்பட்டது.  

வாழிடப் பகுதி ஆசாரிபள்ளம் முதன்மை சாலை சுற்றிவருகிறது. இச்சாலை மருத்துவக் கல்லூரி சாலை எனவும் அழைக்கப்படுகிறது. இச்சாலைகன்னியாகுமரி மருத்துவக் கல்லூரி மருத்துவமனை சாலையில் சென்று இணைகிறது. இது 432 எண்ணுள்ள மாவட்ட முதன்மை சாலையாகும். முதலில் இது ஒருவழிச் சாலையாக இருந்து, பின் 2005 இல் நாகர்கோயில் நகராட்சியால் தரமுயர்த்தப்பட்டது.  

நேசமணிநகர் நாகர்கோயில் நகராட்சி எல்லைக்குள் அமைந்துள்ளது. எனவே இது நாகர்கோயில்நகராட்சி மேயர் ஆட்சிக்கு உட்பட்டதாகும்.
# வில்மா ஆல்சன்


**வில்மா கெ. ஆல்சன்** (Wilma Olson) ( (பிறப்பு 1945) என்பவர் ரட்கர்சு பல்கலைக்கழகத்தில் பணிபுரியும் அளவு உயிரியல் பிரிவை சேர்ந்த விரிவுரையாளர் ஆவார். அது மட்டும் அல்லாமல் இவர் ஒரு பலபடி வேதியியல் வல்லுநர் ஆவார்.  

## கல்வி
ஆல்சன் தனது இளங்கலை பட்டதை 1967 ஆம் ஆண்டு தெலவர் பல்கலைகழகத்தில் பெற்றார். ஆல்சன் தனது முனைவர் பட்டதை 1971 ஆம் ஆண்டு ஸ்டன்போர்ட் பல்கலைகழகத்தில் பெற்றார்.  

## ஆராய்ச்சி
ஆல்சன் கருவமிலத்தின் அமைப்பு, பண்புகள் மற்றும் இடைவினைகள் பற்றிய கருத்தியல் ஆய்வினை மேற்கொண்டார். இந்த ஆய்வானது, தாயனை (டி. என். ஏ) மற்றும் ஆறனை (ஆர். என். ஏ) ஆகியவற்றின் ஒட்டுமொத்த மடிப்புகளின் மீது கருவமிலங்களின் அடிப்படை அமைப்பு மற்றும் ஈனி பிணைப்புகள் ஆகியவற்றின் தாக்கத்தைப் பற்றி விளக்க முற்பட்டது.
# கிருஷ்ணகிரி மாவட்டத் தொழில் மையம்


**கிருஷ்ணகிரி மாவட்டத் தொழில் மையம்** என்பது தமிழ்நாட்டின், கிருஷ்ணகிரி நகரில் உள்ள சிட்கோ தொழிற்பேட்டையில் அமைந்துள்ளது.  

இம்மையமானது படித்த வேலையற்ற இளைஞர்கள் சொந்தமாக தொழில் துவங்கி தங்களுக்கு தாங்களே வேலை வாய்ப்பினை ஏற்படுத்தி கொள்ள உதவுகிறது. இம்மையம் மாவட்டத்தில் பல்வேறு பகுதிகளில் வேலை தொடங்குவதற்காக மானியம் வழங்கவும் வழி வகை செய்கிறது. குறிப்பிட்ட மாவட்டத் தொழில் மையம் அமைந்துள்ள இடத்தில் சிறு தொழில் தொடங்குவதற்கு தேவையான முதுகெலும்பாக அமைகிறது. சுய வேலை வாய்ப்பு வளர்ச்சிக்கு ஒரு பாலமாக விளங்குகிறது. மாவட்டத் தொழில் மையம் வறுமையில் வாடும் குடும்பங்கள் வளர்வதற்கு உதவுகிறது.  
### மையத்தின் பணிகள்
இம்மையம் தொழில் தொடங்க திட்ட அறிக்கை வழங்கி வருகிறது. மாவட்ட ஆட்சியர் தலைமையின் கீழ் ஒருமுனை தீர்வுக்குழு மூலம் தொழில் தொடங்க அனுமதி மற்றும் உரிமை பெற உதவி செய்கிறது. தொழில் தொடங்க பாதுகாப்பு சேவை அளிக்கிறது. கைத்தொழில் மற்றும் குடிசைத் தொழில் பதிவு செய்யப்படுகிறது. ஊராட்சி ஒன்றியம் தோறும் ஊக்குவிப்பு முகாம் நடத்துகிறது. தொகையுடன் கூடிய மகளிர் மற்றும் பொது தொழில் முனைவோர் பயிற்சி திட்டத்தை செயல்படுத்தி வருகிறது. சிறு தொழில் நிறுவனங்கள் தரச் சான்றிதழ் பெற உதவுகிறது.
# பையூர் மண்டல வேளாண் ஆராய்ச்சி நிலையம்

**பையூர் மண்டல ஆராய்ச்சி நிலையம்** என்பது தமிழ்நாட்டின் கிருட்டிணகிரி மாவட்டம், கிருஷ்ணகிரியில் இருந்து 15 கி.மீ. தொலைவில் உள்ள பையூர் என்னும் கிராமத்தில் அமைந்துள்ள ஒரு வேளாண் ஆராய்ச்சி மையமாகும். இந்த ஆராய்ச்சி நிலையமானது அப்போதைய தருமபுரி மாவட்டத்தில் (தற்போதைய கிருஷ்ணகிரி மாவட்டம்) 1973 மே மாதம் நிறுவப்பட்டது. இந்நிலையம், பெங்களூரிலிருந்து 108 கி.மீ தொலைவில் தேசிய நெடுஞ்சாலை 7 இல் பையூர் என்ற ஊரில் அமைந்துள்ளது. தருமபுரி மாவட்டத்திலிருந்து 29 கி.மீ தொலைவிலும் அமைந்துள்ளது.  

## நோக்கம்
தமிழ்நாட்டின் வடமேற்கு மண்டலத்தில் வளரும் நெற்பயிருக்கு ஆய்வு மையமாகவும், மானாவாரி மற்றும் பாசன பயிர் வளர்ப்பு முறைகளுக்கு ஏற்ற தொழில்நுட்பத்தை வழங்குவது, மண்பரப்பில் உள்ள பிரச்சனைகளை மண் ஆராய்ச்சிவழியாக கண்டறிந்து அதன் பிரச்சினைகளை தீர்க்க ஆய்வு செய்தல்,  
முக்கிய பயிர்களில் வரும் பூச்சிகள் மற்றும் நோய் தாக்கத்தினை ஆய்வு செய்தல், தகுந்த மேலாண்மை தொழில்நுட்பங்களை மேற்கொள்ளுதல் ஆகியவற்றை நோக்கமாக கொண்டது. மேலும் சிறு தானியம் மற்றும் பயறு வகைகள் உற்பத்தித் தொழில்நுட்பத்தில் விரிவாக்கப் பணியாளர்கள் மற்றும் விவசாயிகளுக்கான பயிற்சியை அளிக்கும் மையமாகவும் விளங்குகிறது. மேலும் இந்த மையமானது ஒருங்கிணைந்த கிராம வளர்ச்சித் திட்டத்துக்காக சில கிராமங்களை தேர்வு செய்து, திட்டத்தை செயல்படுத்துகிறது. ஆராய்ச்சி நிலையத்தின் ஆராய்ச்சி கண்டுபிடிப்புகள் மற்றும் பரிந்துரைகளை வெளியிட்டுப் பரப்பும் பணிகளிலும் ஈடுபடுகிறது. மேலும்  
முக்கிய பயிர்களுக்கு குறைந்த விலையில் பண்ணைக் கருவிகளை வடிவமைத்து உருவாக்குகிறது  

இந்த மையமானது 50 ஏக்கர் விளை நிலத்தைக் கொண்டுள்ளது. நெல், ராகி, சோளம், கம்பு போன்ற பயிர் வகைகள் தோட்டக்கலை பயிர்களான தக்காளி, மா ஆகியவற்றில் இங்கு ஆராய்ச்சிகள் மேற்கொள்ளப்படுகிறன. இங்கு புதிய 15 பயிர் ரகங்களும், புதிய கருவிகளும் உருவாக்கப்பட்டுள்ளன.  
;வெளியிடப்பட்ட இரகங்கள்  
- பையூர் 1 நீலம் மாம்பழம்
- பையூர் - 1 (நெல்)
# கியார்க் பெத்னோர்சு



**யோகானெசு கியார்க் பெத்னோர்சு** *(Johannes Georg Bednorz)* என்பவர் செருமனி நாட்டைச் சேர்ந்த ஓர் இயற்பியலாளர் ஆவார். 1950 ஆம் ஆண்டு மே மாதம் 16 ஆம் நாள் இவர் பிறந்தார். கே. அலெக்சு மியூலருடன் இணைந்து இவர் பீங்கான் பொருள்களின் உயர் வெப்பநிலை மீக்கடத்தி பண்புகளை கண்டறிந்தார். இதற்காக இயற்பியலுக்காக 1987 ஆம் ஆண்டு வழங்கப்பட்ட நோபல் பரிசை இருவரும் பகிர்ந்து கொண்டனர்.  

## பிறப்பு
யோகானெசு கியார்க் பெத்னோர்சு செருமனியிலுள்ள உள்ள வடக்கு ரைன் - வெசுட் பாலியா மாநிலத்தின் நியூயென்-கிர்சென் நகராட்சி தொடக்கப்பள்ளி ஆசிரியரான ஆண்டான் மற்றும் பியானோ ஆசிரியர் எலிசபெத் பெத்நோர்சு தம்பதியருக்கு நான்காவது குழந்தையாகப் பிறந்தார். பெற்றோர் இரண்டு பேருமே மத்திய ஐரோப்பாவின் சிலிசியா என்ற இடத்திலிருந்து வந்தவர்களாவர். இரண்டாம் உலகப்போரின் விளைவுகள் காரணமாக மேற்குநோக்கி செல்ல உந்தப்பட்டனர் .  

## ஆர்வம்
பெற்றோர் இவரை ஒரு பாரம்பரிய இசை ஆர்வலராக உருவாக்க முயற்சித்தனர். ஒர் இளைஞராக வயலின் மற்றும் தாரை இசைக் கருவிகளை வாசிக்க கற்றுக்கொண்டார் என்றாலும் இவருடைய ஆர்வம் மோட்டார்வாகனங்கள் மற்றும் மகிழுந்துகள் பற்றிய படிப்பின் பக்கம் இருந்தது. உயர்நிலை பள்ளியில் படிக்கும்போது இயற்கை அறிவியலில் ஆர்வம் கொண்டவராய் வேதியியல் மேல் கவனம் செலுத்தினார். சோதனைகள் வாயிலாக வேதியியலைக் கற்றுக்கொண்டார் .
# நாஞ்சில் நாடு


**நாஞ்சில் நாடு** அல்லது **நாஞ்சிநாடு** (*Nanjinad*, ) என்பது 17-ஆம் நூற்றாண்டு வரை வேணாட்டிற்கு உட்பட்ட பகுதியாகவும், அதன் பின் திருவிதாங்கூர் சமஸ்தானத்திற்கு உட்பட்ட பகுதியாகவும், தற்போதைய தமிழ்நாட்டின் கன்னியாகுமரி மாவட்டத்திற்கு உட்பட்ட பகுதியாகவும் இருக்கிறது.  

## எல்கைகள்
நாஞ்சில் நாட்டின் எல்கைகளாக கிழக்கே ஆரல்வாய்மொழி, மேற்கே ஆளூர் பன்றி வாய்க்கால், வடக்கே கடுக்கரை மலை, தெற்கே மணக்குடி காயல் ஆகியன அமைந்திருந்தன.  

## வரலாறு
கி.பி 9ம் நூற்றாண்டில் சேர பேரரசர் சேரமான் பெருமாள் மர்மமான முறையில் படுகொலை செய்யப்பட்டதும் சேரப் பேரரசின் மைய அரசு வலுவிழந்த நிலையில், பிற்காலச் சோழர்களின் தொடர் படையெடுப்பை எதிர்கொள்ளவியலா நிலையிலும், வாரிசில்லா நிலையிலும் ஆய்நாடு வேணாட்டுடன் இணைந்தது. இப்படியாக வேணாடு, தற்போதைய இந்தியாவில் தமிழ் நாட்டின் கன்னியாகுமரி மாவட்டத்தையும், கேரள மாநிலத்தின் கொல்லம், திருவனந்தபுரம் ஆகிய மாவட்டங்களையும் உள்ளடக்கியிருந்தது. தொடக்கத்தில் திருவிதாங்கோடும் பின்பு கல்குளமும் வேணாட்டின் தலைநகராக இருந்தன.  

## பெயர்க்காரணம்
நாஞ்சில் என்னும் சொல் கலப்பை எனவும், நாடு என்பது மலையாளத்தில் ஊர் எனவும் பொருள்படும்.  

## நிலப்பரப்பு
நாஞ்சில் நாட்டில் இருந்த தற்போதைய அகத்தீஸ்வரம், தோவாளை எனும் 2 வருவாய் வட்டங்கள் ஆகும்.
# புன்னைநகர்


**புன்னை நகர்** (*Punnai Nagar*) என்பது இந்தியாவின், தமிழ்நாட்டின், கன்னியாகுமரி மாவட்டத்தின் தலைநகரான நாகர்கோவிலுக்கு மிக அருகில் அமைந்துள்ள ஊராகும். இதன் மேற்குப்பகுதியில் கோணம் தொழில்நுட்பக் கல்லூரி உள்ளது. அரசு சார்ந்த குடியிருப்புகள் புன்னை நகர் மற்றும் கோணம் பகுதியில் அதிகமாக உள்ளன.  

புன்னை நகர் கோட்டாறு மறைமாவட்டத்தின் கீழ் உள்ளது, இங்கு லூர்து அன்னை தேவாலயம் உள்ளது.
# சந்தன மரம்



**சந்தன மரம்** என்பது சாண்டலூம் வகை மரங்களின் ஓரினமாகும். மரங்கள் கனமானவை, மஞ்சள் மணமும்,பலவகை நறுமணமும் உள்ளவை. பல நறுமண காடுகளை போலல்லாமல், பத்தாண்டுகளுக்குத் தங்கள் வாசனைகளை தக்கவைத்துக் கொள்கின்றன. மரக்கட்டைகளில் இருந்து சந்தன எண்ணெயைப் பயன்படுத்தலாம். ஆப்பிள் கருமரத்திகுப் பிறகு, உலகிலேயே இரண்டாவது மிக விலையுயர்ந்த மரமாகும். சந்தன மரமும் எண்ணெயும் இரண்டும் தனித்த வாசனையை உருவாக்குகின்றன. அவை பல நூற்றாண்டுகளாக மிகவும் மதிக்கப்படுகின்றன. இதன் விளைவாக, இந்த மெதுவாக வளர்ந்துவரும் மரங்களின் இனங்கள் கடந்த நூற்றாண்டில் அதிக அறுவடைகளைச் சந்தித்தன.  

## விவரிப்பு
சந்தன மரங்கள் நடுத்தர அளவிலான பகுதி ஒட்டுண்னித் தாவரம் ஆகும். இது ஐரோப்பிய புல்லுருவி போலவே அதே தாவரக் குடும்பத்தின் பகுதியாகும். இந்த குழுவில் குறிப்பிடத்தக்க உறுப்பினர்கள் இந்தியச் சந்தனம் Santalum album, ஆஸ்திரேலிய சந்தனம் Santalum spicatum இனம் மற்றவர்கள் மணம் கவர்ந்த மரங்களாகும். இவை இந்தியா, நேபாளம், வங்கதேசம், பாக்கித்தான், இலங்கை, ஆத்திரேலியா, இந்தோனேசியா அவாய்,ம் பிற பசிபிக் தீவுகளில் காணப்படுகின்றன.  

உலகின் விலைமதிப்புள்ள மரங்களில் ஒன்றாக ஆப்பிரிக்கக் கருமரம் (African blackwood), கருங்காலி, செந்தந்த மரம் (pink ivory), அகில் மரம் ஆகியவற்றின் வரிசையில் சந்தன மரம் திகழ்கிறது.  

## உணவு
கள சந்தன மரமான குவங்தாங்கின்(சாந்தலம் அக்குமினாட்டம்) பருப்பு, கொட்டை,பழங்களை ஆத்திரேலியப் பழங்குடியினர் உண்கின்றனர்.  

## காய்ச்சிவடித்தல்
சந்தன எண்ணெய் மரத்தை காய்ச்சி வடித்துப் பிரித்தெடுக்கப்படுகிறது. இதர்கு நீராவிக் காய்ச்சிவடித்தல் பரவலாக சந்தன எண்ணெஉத் தொழிலகங்களில் பயன்படுகிறது.  

## வணிகப்பயன்
உயர்ந்த அளவு வாசனை எண்ணெய்கள் கொண்ட வணிக மதிப்புமிக்க சந்தனம் தயாரிக்க சாண்டலியம் மரங்கள் குறைந்தது 15 அகவையைக் கொண்டிருக்க வேண்டும். விளைச்சல், தரம்,அளவு ஆகியனஇன்னும் தெளிவாக புரிந்துகொள்ளப்பட வேண்டும். மரத்தின் அகவை, இருப்பிடத்தைப் பொறுத்து எண்ணெய் விளைச்சல் மாறுபடுகிறது. வழக்கமாக பழைய மரங்கள் அதிக எண்ணெய் உள்ளடக்கமும் தரத்தையும் அளிக்கின்றன. 2018 ஆம் ஆண்டில் ஆத்திரேலியாவின் மிகப்பெரிய தொழில்வல்லுனரான எஸ்.எஸ்.ஏ. ஆல்பம் ஆத்திரேலியாவில் இருக்கும், பெரும்பான்மை மேற்கு ஆத்திரேலியாவின் குன்நூராராவில் வளர்க்கிறது. மேற்கு ஆத்திரேலியச் சந்தனம் பெர்த்தில் கிழக்கிலும் கோதுபாபு கிழக்கிலும் அதன் மரபாக வளர்ந்துவரும் பகுதியில் பயிரிடப்படுகிறது, அங்கு 15,000 எக்டேர் (37,000 ஏக்கர்) தோட்டங்களில் சந்தன மரங்கள் உள்ளன.  

சந்தன மரங்கள் பிறவகைக் காடுகளுடன் ஒப்பிடும்போது விலையுயர்ந்தவை. எனவே, வருவாயை அதிகரிக்க, சாந்து வளர்ப்பு முழு மரத்தையும் அகற்றி, அறுவடை செய்யப்படுகிறது. இவ்வகை மரத்தில் இருந்து அதிகமான சந்தன எண்ணெய் கொண்டிருக்கும் தண்டு, வேர் ஆகியவை அறுவடை வ்செய்யப்பட்டு விற்கப்படுகிறது.
# கிறித்தோபர் நகர்



**கிறித்தோபர் நகர்** என்பது தமிழ்நாடு கன்னியாகுமரி மாவட்டத்தில் பார்வதிபுரத்திற்கு மிக அருகில் அமைந்துள்ள ஒரு சிறிய கிராமம் ஆகும். இது அரபிக்கடலிலிருந்து 7 கி.மீ தொலைவிலும் கன்னியாகுமரியிலிருந்து 25 கி.மீ தொலைவிலும் திருவனந்தபுரத்திலிருந்து 65 கி.மீ தொலைவிலும் திருநெல்வேலியிலிருந்து 80 கி.மீ தொலைவிலும் அமைந்துள்ளது. இதன் பெரும்பகுதி பார்வதிபுரத்தின் விவசாய நிலங்களாக இருந்த பகுதியாகும். பெருவிளையும் கோட்டவிளையும் இதற்கு அருகிலுள்ள கிராமங்களாகும். கன்னியாகுமரி மாவட்டத்தின் பல்வேறு பகுதியிலுள்ள மக்கள் இங்கு வசிக்கிறார்கள். இது 1980இற்குப் பின்னர் வளர்ச்சியடைந்த ஒரு பகுதி ஆகும்.  

இது நாகர்கோவில் சட்டமன்றத் தொகுதிக்கு உட்பட்ட பகுதியாகும்.  

## வழிபாட்டிடங்கள்
- சாஸ்தா கோயில்
- சிஎசுஐ கிறித்தோபர் காலனி தேவாலயம்
- புனித பாத்திமா மாதா தேவாலயம்
# உர்ட்சு-பிட்டிக் வினை



**உர்ட்சு-பிட்டிக் வினையானது ** (*Wurtz–Fittig reaction*) அரைல் ஆலைடுகள், அல்கைல் ஆலைடுகள் சோடியம் உலோகத்துடன் உலர் ஈதர் முன்னிலையில் வினைபுரிந்து பதிலியிடப்பட்ட அரோமேட்டிக் சேர்மங்களைத் தரும் வேதி வினையாகும். இரண்டு அல்கைல் ஆலைடுகள் தங்களுக்குள் வினைபுரியும் வினையை (உர்ட்சு வினை) 1855 ஆம் ஆண்டில் கண்டறிந்த  சார்லசு அடோல்ப் உர்ட்சு மற்றும் அரைல் ஆலைடுகளும் இத்தகைய வினையில் ஈடுபடும் என்று கண்டறிந்த ரூடோல்ப் பிட்டிக் ஆகியோரின் பெயரால் அழைக்கப்படுகிறது.  
:  

ஆலைடு வினைபொருட்கள் தங்களின் வேதி வினைத்திறன்கள் ஒப்பிடப்படும் போது தங்களுக்குள் சிறிதளவு வேறுபாட்டைக் கொண்டிருந்தால், இந்த வினையானது சீர்மையற்ற விளைபொருட்களை உருவாக்குவதில் சிறப்பான விளைவைத் தரும்.  இந்த வினையை சிறப்பாக முழுமையடையச் செய்ய வெவ்வேறு தொடர்களில் உள்ள ஆலஜன்களைக் கொண்ட வினைபொருட்கள் உருவாக்கப்பட வேண்டும். அல்கைல் ஆலைடு அரைல் ஆலைடை விட வினைத்திறன் கொண்டதாக இருக்கும் காரணத்தால், அல்கைல் ஆலைடைக் கொண்டிருக்கும் வாய்ப்பை அதிகமாக்குவது ஆர்கனோ சோடியம் பிணைப்பை உருவாக்கும். இந்த ஆர்கனோ சோடியம் பிணைப்பானது அரைல் ஆலைடை நோக்கி கருக்கவர் பொருளாக மிகவும் திறனுடன் செயல்படும்.  
இந்த வினையானது குறிப்பாக அரைல் ஆலைடுகளின் அல்கைலேற்றத்திற்கு பயன்படுகிறது. இருந்த போதிலும், மீயொலிகளின் பயன்பாடு இந்த வினையின் பயன்பாட்டினால் பைபினைல் சேர்மங்களின் தயாரிப்பிற்கும் பயன்படுத்த முடிகிறது.
# மணிமங்கலம் போர்

**மணிமங்கலப் போர்** என்பது பல்லவர்களுக்கும் சாளுக்கியர்களுக்கும் இடையே, தற்கால காஞ்சிபுரம் மாவட்டத்தில் உள்ள மணிமங்கலம் என்ற ஊரில் கிபி 640 இல் நடைபெற்றது. இப்போரில் சாளுக்கியர்களுக்கு எதிரான பல்லவர்களுக்கான முதல் வெற்றியாகும். மேலும் இரண்டாம் புலிகேசியிடம் பெற்ற நான்கு தோல்விகளுக்குப் பின் பல்லவர்களின் முதலாவது வெற்றியாகும்.  

## காரணங்கள்
கி.பி.630 ல் முதலாம் நரசிம்மவர்மன் காலத்தில் பல்லவர்கள் வலிமை பெறத் தொடங்கினர். பல்லவர்களின் எழுச்சியைக் கட்டுபடுத்த  இரண்டாம் புலிகேசி தெற்கு நோக்கி படைநடத்தி செல்லும் வழியில் பாணர்களைத் தோற்கடித்து தொற்கின்மீதான தொடர் படையெடுப்புகளை நடத்தினார். தற்போது மணிமங்கலம் என்ற அழைக்கக்கூடிய மணிமங்கல என்ற இந்நகரம் பல்லவர்களின் தலைநகராக காஞ்சிக்கு 20 மைல் தொலைவில் உள்ளது. இங்கு பல்லவ படைகளால் தடுத்து நிறுத்தப்பட்டார்.  

## நிகழ்வுகள்
இப்போரில் இரண்டாம் புலிகேசி தோல்வி அடைந்து, பல்லவ படைகளால் பின்வாங்கவேண்டி ஆனதாகவும் கூரம் செப்பேடுகள் குறிப்பிடுகின்றன.
# உணவின் வழித்தடம்

**உணவின் வழித்தடம்** (Foodshed) என்பது ஒரு குறிப்பிட்ட உணவுப் பொருளை உற்பத்தி செய்யும் பகுதியிலிருந்து நுகரும் பகுதி வரையுள்ள நிலைகளைக் குறிப்பதாகும். வழித்தடம் என்பது உணவுப்பொருள் விளைவிக்கப்படும் நிலம், பயணிக்கும் பாதை, சந்தைகளைக் கடந்து, நுகர்ச்சி செய்யப்படும் பொழுது அது முடிவடைகிறது. உணவின் வழித்தடம் என்பது ஒரு சமூக-புவியியல் தொடர்புடைய செயல்பாடாகும். இது *ஒரு குறிப்பிட்ட இடத்தின் இயல்பான இணைப்பில் உட்பொதிக்கப்பட்ட மனித செயல்பாடு* என விவரிக்கப்படுகிறது.  

## குறிப்பு
# கிருஷ்ணகிரி பால் பண்ணை


**கிருஷ்ணகிரி பால் பண்ணை** என்பது தமிழ்நாட்டின், கிருஷ்ணகிரி மாவட்டம், கிருஷ்ணகிரி நகரில் செயல்படும் அரசு பால் பண்ணையாகும். இது கிருஷ்ணகிரி தருமபுரி சாலையில் அமைந்து உள்ளது. இந்த பால் பண்னை அமைந்துள்ள இடத்தின் பரப்பளவு 27 ஏக்கர் ஆகும். இங்கு 400க்கும் மேற்பட்ட பணியாளர்கள் பணியாற்றுகின்றனர். இந்த பால் பண்னைக்கு 20 சொசைட்டிகளிலிருந்து பால் பெறப்படுகிறது.
# புணர்வளைத் தடிப்பு


**புணர்வளைத் தடிப்பு** (*Clitellum*) என்பது மண்புழுக்கள் மற்றும் அட்டைப்புழுக்களின் தலைப்பகுதிக்கு அருகேயுள்ள உடல் பகுதியில் கண்டங்கள் அற்ற ஓா் தடிமனான சுரப்பிப் பகுதியாகும். இப்பகுதியில் முட்டைகளை சேமிப்பதற்கான பிசுபிசுப்புத் திரவத்தைச் சுரக்கிறது.  

புணர்வளைத் தடிப்பு உடலின் ஆரம்பத்திலிருந்து (14, 15 மற்றும் 16 வது கண்டங்களில்) 2 செ.மீ. (0.79 அங்குலம்) அளவில் அமைந்துள்ளது. இதன் முக்கிய செயல்பாடு புழு முட்டைகளை சேமிப்பதாகும்.  

புணர்வளைத் தடிப்பு கிளைடெல்டா எனப்படும் வளைதசைப் புழுக்களின் இனப்பெருக்க அமைப்பின் ஒரு பகுதியாகும். இது வளைத்தசைப் புழுக்களின் துணைத் தாெகுதிகளான பல்சுனைப் புழுக்கள் (உ.ம். மண்புழுக்கள்) மற்றும் ஹிரூடினைன்சு (அட்டை) ஆகியவற்றில் காணப்படும். புணர்வளைத் தடிப்பு மேற்புறத்தோலில் காணப்படும் ஒரு தடிப்பான பகுதியாகும். இப்பகுதியில் நிறமிகள் மங்கிக் காணப்படும். முட்டைகளைப் பாதுகாக்கும் கூட்டை உருவாக்க காேழைத்திரவத்தை இது சுரக்கிறது. சில வளைத்தசைப்புழுக்களில் இந்த உறுப்பு பால் இனப்பெருக்கத்திற்குப் பயன்படுகிறது. முதிா்ச்சியடைந்த புழுக்களில் தெளிவாகத் தொியும் புணர்வளைத் தடிப்பினை, இளம் புழுக்களில் கண்டறிவது கடினம். அட்டைப்புழுக்களில், இது குறிப்பிட்ட ஒரு பருவகாலத்தில் மட்டுமே தோன்றுகிறது. இதன் நிறம் வளைத்தசைப்புழுக்களில் உள்ளதை விட சற்றே மங்கிக் காணப்படும். உயிருள்ள கண்டங்கள் சில சமயங்களில் புணர்வளைத் தடிப்புடன் விழுந்துவிடும்.  

## மேற்காேள்கள்
# கிழக்கு இந்தியா கம்பெனி சட்டம்

**கிழக்கிந்திய நிறுவனச் சட்டம்** (*East India Company Act*) என்பது பிரித்தானிய கிழக்கிந்திய நிறுவனம் தொடர்பான சட்டத்திற்கு ஐக்கிய இராச்சியத்தில் பயன்படுத்தப்படும் ஒரு பங்கு குறுகிய தலைப்பு ஆகும்.  

## பட்டியல்
- கிழக்கிந்திய நிறுவனச் சட்டம் 1772
- ஒழுங்குமுறை சட்டம், 1773
- பிட்டின் இந்தியா சட்டம்
- கிழக்கிந்திய நிறுவனச் சட்டம் 1784
- கிழக்கிந்திய நிறுவனச் சட்டம் 1793 (33 ஜியோ 3 சி 52)
- பட்டயச் சட்டம், 1813
**1786 முதல் 1858 வரை கிழக்கிந்திய நிறுவனச் (பணம்) சட்டங்கள் **பின்வருமாறு:  
- கிழக்கிந்திய நிறுவனச் (பணம்) சட்டம் 1786 (26 ஜியோ 3 கே 62)
- கிழக்கிந்திய நிறுவனச் (பணம்) சட்டம் 1788 (28 ஜியோ 3 கே 29)1789 (29 ஜியோ 3 சி 65)
- கிழக்கிந்திய நிறுவனச் (பணம்) சட்டம்(29 ஜியோ 3 சி 65)
- கிழக்கிந்திய நிறுவனச் (பணம்) சட்டம் 1791 (31 ஜியோ 3 சி 11)
- கிழக்கிந்திய நிறுவனச் (பணம்) சட்டம் 1793 (33 ஜியோ 3 கே 47)
- கிழக்கிந்திய நிறுவனச் (பணம்) சட்டம் 1794 (34 ஜியோ 3 கே 41)
- கிழக்கிந்திய நிறுவன பத்திரங்கள் சட்டம் 1811 (51 ஜியோ 3 சி 64)
- செயிண்ட் ஹெலினா சட்டம் 1833
- 1858 ஆம் ஆண்டின் கிழக்கிந்திய கடன்கள் சட்டம் (21 & 22 விட் சி 3)
**1859 முதல் 1893 வரை கிழக்கிந்தியக் கடன்களுக்கான சட்டங்கள்** கீழ்க்கண்ட சட்டங்களின் கூட்டுப் பெயராக இருந்தன:  
- கிழக்கிந்திய கடன் சட்டம் 1859 (22 விட் சி 11)
- கிழக்கிந்திய கடன் (எண் 2) சட்டம் 1859 (22 & 23 Vict C c 39)
- இந்தியப் பத்திரங்கள் சட்டம் 1860 (23 & 24 வெற்றி சி 5)
- கிழக்கிந்திய பங்குச் சட்டம் 1860 (23 & 24 விட் சி 102)
- கிழக்கிந்திய கடன் சட்டம் 1860 (23 & 24 வெற்றி சி 130)
- கிழக்கிந்திய கடன் சட்டம் 1861 (24 & 25 விட் சி 25)
- இந்திய பங்கு பரிவர்த்தனை சட்டம் 1862 (25 & 26 Vict C c 7)
- இந்தியாவின் பங்குச் சான்றிதழ் சட்டம் 1863 (26 & 27 விக்டர் சி 73)
- கிழக்கிந்திய கடன் சட்டம் 1869 (32 & 33 விக்டர் சி 106)
- 1871 ஆம் ஆண்டு இந்திய பங்குச் சலுகைகள் சட்டம் (34 & 35 விக்டி 29)
- கிழக்கிந்திய பங்கு டிவிடென்ட் ரிடெம்ப்சன் சட்டம் 1873 (36 & 37 Vict C c 17)
- கிழக்கிந்திய கடன் சட்டம் 1873 (36 & 37 Vict C 32)
- கிழக்கிந்திய கடன் சட்டம் 1874 (37 & 38 Vict C c)
- கிழக்கிந்திய கடன் சட்டம் 1877 (40 & 41 Vict C c 51)
- கிழக்கிந்திய கடன் சட்டம் 1879 (42 & 43 Vict C சி 60)
- 1880 ஆம் ஆண்டின் இந்தியப் பங்கு (சட்ட விதிகளின் அதிகாரம்) சட்டம் (43 விக்டர் சி 11)
- 1885 ஆம் ஆண்டின் கிழக்குக் கவுரவமற்ற பங்குச் சட்டம் (48 & 49 Vict C c)
- கிழக்கிந்திய கடன் சட்டம் 1885 (48 & 49 Vict சி சி 28)
- கிழக்கிந்திய கடன் சட்டம் 1893 (56 & 57 Vict C c 70)

## இதனையும் காண்க
- செயிண்ட் ஹெலினா சட்டம் 1833

## ஆதாரங்கள்
# ஐரோவாசிய நாணல் கதிர்க்குருவி



**ஐரோவாசிய நாணல் கதிர்க்குருவி** (*Eurasian reed warbler*) அல்லது **நாணல் கதிர்க்குருவி** (Acrocephalus scirpaceus) உலகத்திலேயே பழமையான கதிர்க்குருவி ஆகும். இது அக்ரோசெபலஸ் போினத்தில் உள்ளது. இவ்வினங்கள் ஐரோப்பா கண்டம் முதல் வெப்ப மண்டல பகுதியான மேற்கு ஆசியா வரை இப்பறவைகள் காணப்படுகின்றன.  

## பெயர்க் காரணம்
இவை குளிர்காலத்தில் ஆப்பிாிக்காவின் துணை சகாரா பகுதிக்கு இடம் பெயர்கின்றன. அக்ரோசெபலஸ் என்பது போினப் பெயர், இது பழமையான கிரேக்க மொழிச் சொல், **'அக்ரோஸ்**' வில் இருந்து வந்தது, இதற்கு **உயரமான தலை** என்று பொருள். நியுமேன் மற்றும் நியுமேன் என்பவர் 'அக்ரோஸ்' என்றால் 'கூர்மையான முனை' என்கிறார். 'சிர்பாசியஸ்' என்பது லத்தின் மொழிச் சொல் இதன் பொருள் 'நாணல்' ஆகும்.  

## வாழ்வு
மரத்தில் வாழக்கூடிய சிறிய இன இப்பறவைகள் பொதுவாக நாணல் படுகைகளிலும், புதர்களிலுமே காணப்படுகிறது. நாணல்களுக்கு இடையே கூடை போன்ற கூட்டினுள் 3-5 முட்டைகளையிடுகின்றன. 10 அல்லது 11 நாட்களில் முட்டை பொாித்து குஞ்சு வெளிவருகின்றன. ஒரே வாழ்க்கைத் துணையுடன் வாழக்கூடிய சிற்றினத்தைச் சார்ந்தது.  

## பிற குறிப்புகள்
- ஐரோவாசிய நாணல் கதிர்க்குருவியானது, பொிய நாணல் கதிர்க்குருவியை ஒத்திருக்கிறது. ஆனால், பொிய நாணல் கதிர்க்குருவியானது அளவில் பொிதாகவும் வலிமையான புருவமேலம் (supercilium) கொண்டதாகவும் உள்ளது. இவற்றின் கூட்டில் குயில் முட்டையிட்டுச் சென்றுவிடும். அதை அறியாது இது குயில் முட்டையை அடைகாத்து குயில் குஞ்சை உணவு ஊட்டி வளர்த்துவிடும். இதன் நடுத்தர அளவானது 12.5-14 செ.மீ நீளமுடையது.
- முதிர்ந்த பறவைக்கு உடலின் மேல் புறத்தில் கோடுகள் காணப்படுவதில்லை இது கருஞ்சிவப்பு வண்ணத்திலும், கீழ்ப்புறம் சற்று புடைத்துக் காணப்படுகின்றது. தலையின் முன்பகுதி தட்டையாகவும், அலகு வலிமையாகவும் கூர்மையாகவும் உள்ளது. அனேக பாடும் பறவைகளில், ஆண், பெண் பறவைகளை வேறுபடுத்தி அறிய முடிகிறது.
- இளம் பறவைகளில் அடிப்பகுதி சற்று அதிகமாகவே புடைத்துக் காணப்படுகின்றது. பாடும் பறவைகள் பொதுவாக பூச்சி உண்ணிகளாகவே உள்ளன. ஆனால், சிறிய விலங்குகளையும் பழங்களையும் கூட உண்கின்றன. இதன் பாடல் மெதுவாகவும், நடுக்கத்துடன் கூடிய ஜிட், ஜிட், ஜிட், என்ற ஓசையுடன், அக்ரோசெபலன் மாதிாியே சீழ்க்கை ஒலி எழுப்பி, பல குரல் ஒலியும் (mimicry) செய்கிறது.
# நவுகா சரித்திரம்


**நவுகா சரித்திரம்**, தெலுங்கு மொழியில் கீர்த்தனைக்களுக்கு பெயர் பெற்ற தியாகராஜர் இயற்றினார். யமுனை ஆற்றில் கண்ணனும், கோபியர்களும் நிகழ்த்தியப் படகுப் பயணத்தை அடிப்படையாகக் கொண்டு இருபத்து மூன்று பாடல்களால் இயற்றப்பட்ட இசை நாட்டிய நாடக நூலாகும்.  

## நூலின் சிறப்பு
பக்தி மார்க்கத்தில் சரணாகதி தத்துவமே இறுதியானது. பக்தியின் சாரமும் அதுதான் என்பதை விளக்கும் படைப்பு இந்நூல். மனித முயற்சிகள் எல்லாம் கைவிடும் நிலையில் இறைவன் ஒருவனே நம்பிக்கைக்குரியவன் என்பதை உணரவைக்கும் கவிதை நாடகம் ஆகும்.  

## இதனையும் காண்க
- தியாகராஜர்
# ஆரத்தி



**ஆரத்தி** என்பது ஒன்று அல்லது அதற்கு மேற்பட்ட தீபங்களை ஏற்றி வழிபடும் இந்து சமயத்திலுள்ள தெய்வ வழிபாட்டின் முறையாகும். இவ்வாறு வழிபடும் போது பாடப்படும் பாடல்கள் ஆரத்திப் பாடல்கள் எனப்படுகின்றன.  

## மூலம்
'ஆர்தி' என்கிற ஆங்கில வார்த்தை 'ஆரத்தி' என்கிற தமிழ்ச் சொல்லிருந்து வந்தது.ஆரம் + தீ = ஆரத்தி, ஆரம் என்பது வட்டவடிவமான மற்றும் தீ என்பது இங்கு ஒளி என்னும் பொருளில் வருகிறது. சமஸ்கிருதத்தில் 'ஆரத்திக்யம்'(Sanskrit: आरार्तिक्यं) என்கிற சொல் ஆரத்தியைக் குறிக்கின்றது. மேலும் இது 'மகாநீராஞ்சனா' எனவும் அழைக்கப்படுகின்றது.  

ஆரத்தி எடுக்கும் வழக்கம் பழங்காலத்திலிருந்தே பின்பற்றிவரும் 'வேள்வி' செய்யும் முறையிலிருந்து வந்தது. பாரம்பரிய முறைப்படி, ஆரத்தி எடுக்கும்பொழுது பூக்கள், நெய் அல்லது எண்ணெய் ஊற்றிய விளக்குகளை பயன்படுத்துவர். இவை முறையே பூமி, வெப்பம், நீர், காற்று, மற்றும் ஆகாயம் ஆகிய பஞ்சபூதங்களை குறிக்கிறது. தூப மற்றும் தீப ஆரத்தி வழிபாடு மூலம் நமது புலன்களை எல்லாம் முன்னிருத்தி இறைவனின் அருளைப் பெறலாம்.  

## செய்முறை

பூஜை அல்லது பஜனை முடியும் போது ஒன்று முதல் 5 முறை வரை ஆரத்தி எடுப்பார்கள். ஆரத்தி தட்டில் விளக்கு இருக்கும். ஆரத்தி எடுக்கும் போது தனி நபரையோ அல்லது தெய்வங்களைப் பற்றிய பாடல்களைப் பாடுவார்கள். இதில் பல முறைகள் இருந்தாலும் அனைத்திலுமே ஆரத்தி தட்டில் உள்ள விளக்குச்சுடர் என்பது தெய்வ சக்தியைக் குறிக்கிறது. கோவிலில் உள்ள தெய்வத்திற்கு ஆரத்தி எடுத்த பின்பு பூசாரி அதை வெளியில் உள்ள அனைவருக்கும் காண்பிப்பார். அவர்கள் தம் கைகளால் தொட்டு கும்பிடும் பொழுது தெய்வ அருள் கிடைக்கிறது என நம்பப்படுகிறது.  

வெள்ளி, பித்தளை மற்றும் தாமிரம் போன்ற உலோகங்களில் ஆரத்தி தட்டு செய்யப்படுகிறது. இதில் பதப்படுத்தப்பட்ட அரிசி மாவு அல்லது மண் அல்லது உலோகத்தால் ஆன விளக்கை வைப்பார்கள். அந்த விளக்கில் நெய் அல்லது எண்ணெய் ஊற்றுவர். பஞ்சு அல்லது பருத்தியிலான திரியினை (ஒற்றைப்படையில்) வைத்து விளக்கு ஏற்றுவார்கள். சிலசமயம் கற்பூரம் பயன்படுத்தப்படுகிறது. மேலும் இதில் பூக்கள், வாசனை ஊதுவத்தி மற்றும் 'அட்சதை' இருக்கும். சில கோவில்களில், பூசாரிகள் ஆரத்தி தட்டுக்கு பதிலாக நெய் தீபம் உபயோகிக்கிறார்கள்.  

ஆரத்தி ஒளியில் இறைவனைக் காணும் பக்தர்கள் மனம் நெகிழ்ந்து நன்றி மற்றும் இறையுணர்வில் திளைக்கின்றனர். இது நீர்,நிலம்,வாயு,ஆகாயம்,நெருப்பு ஆகிய பஞ்ச பூதங்களைக் குறிக்கிறது. சில கோவில்களில் அந்தந்த சமூகத்திற்கு ஏற்ப ஆரத்தி எடுக்கப்படுகிறது. வீடுகளில் பூஜையின் போதும் ஆரத்தி எடுப்பார்கள்.  

## வீடுகளில் ஆரத்தி

விஞ்ஞானமும் நவீன வாதமும், முற்போக்கு வாதமும் எல்லாம் நம் சமூகத்தில் மிகவும் செல்வாக்கு செலுத்தியிருந்த போதிலும் சில நம்பிக்கைகள் இன்றும் தவிர்க்க முடியாதவையாக நீடித்து நிற்கின்றன. இதில் ஒன்றுதான் ஆரத்தி எடுத்தல். தூரத்துப் பயணங்கள் முடித்து வரும் குடும்பத்தினர் திருமணம் முடிந்து வரும் மணமகன், மகப்பேறு முடிந்து வரும் தாய் போன்றோருக்கும் பொதுவாக ஆரத்தி எடுப்பதுண்டு. தண்ணீரில் மஞ்கள் அரைத்துச் சேர்த்து அதில் சிறிது சுண்ணாம்பு சேர்க்கப்படும். அப்போது மஞ்களுடன் சேர்ந்து சுண்ணாம்பு சிவ்ப்பு நிறமாக மாறும். இதனை ஒரு அகலமான பாத்திரத்தில் எடுத்து அதற்கு இரு பக்கங்களிலும் இரண்டு சூடங்கள் மூலம் தீச்சுடர் எழுப்பி சம்பந்தப்பட்ட நபரின் உடலை முழுமையாக மூன்று சுற்று சுற்றி அதனை தெருவில் ஊற்றுவர். மஞ்சள் மற்றும் சுண்ணாம்புக்கு கிருமிகளை அழிக்கும் திறன் உண்டு என்பதை நாம் கண்டறிந்துள்ளோம். அந்த நபரின் மேல் வந்து சேர்ந்திருக்கும் விஷ அணுக்களை அழிப்பதே ஆரத்தியின் நோக்கம்.
# மஞ்சள் பயன்



**மஞ்சள் பயன்**  

இது ஒரு இயற்கையில் கிடைக்கும் கிருமி நாசினி. நம் முன்னோர்கள் இதன் பயன் கருதி அன்றாட வாழ்வில், இதை பயன்பாட்டில் கொண்டு வந்தனர்.  

1.நிலை வாசக்காலில் மஞ்சள் பூசுவது.  

2.கோடை காலத்தில் மாரியம்மன் பண்டிகையின் போது மஞ்சள் நீரில் நனைத்த ஆடை அணிவது.  

3.மஞ்சள் நீரை அதிக அளவு பயன் படுத்தி தோல் நோயிலிருந்து பாதுகாத்தல்.  

4.சமையலில் மஞ்சள் பயன்படுத்துவது.  

இப்படியாக, நம் முன்னோர்கள் மஞ்சளை வருமுன் காக்கும் மருந்தாகவும், வந்த நோயை தீர்க்கும் மருந்தாகவும் பயன்படுத்தினர்.
# ஏலாக்குறிச்சி அடைக்கலமாதா கோயில்


**ஏலாக்குறிச்சி அடைக்கலமாதா கோயில்** என்பது இந்தியாவின் தமிழ்நாட்டில் அரியலூர் மாவட்டத்தின் ஏலாக்குறிச்சியில் உள்ள கிறிஸ்தவ ஆலயம் ஆகும். பெரம்பலூரில் இருந்து 65 கி.மீ. தொலைவிலும், திருச்சியில் இருந்து 80 கி.மீ. தொலைவிலும், சென்னையில் இருந்து 375 கி.மீ தொலைவிலும் ஏலாக்குறிச்சி அமைந்துள்ளது.  

## அடைக்கல அன்னை
ஏலாக்குறிச்சியில் மேரி மாதாவிற்கு தேவாலயம் ஒன்றைக் கட்டிய வீரமாமுனிவர், அடைக்கல அன்னை என்று பெயர் சூட்டினார்.  

## சிறப்பு
அரியலூரை ஆண்ட அரங்க மழவராய நைனார் என்ற மன்னர், தீராதநோயால் பாதிக்கப்பட்டிருந்தபோது அடைக்கல அன்னையை வேண்டி குணமடைந்ததாகக் கூறப்படுகிறது.  

## சுற்றுலா இடம்
இந்த ஆலயத்தை முன்னாள் முதலமைச்சர் ஜெயலலிதா, சுற்றுலா இடமாக அறிவித்து பல்வேறு வசதிகளை ஏற்படுத்தினார். கோடை விடுமுறையில் அதிகளவில் சுற்றுலாப் பயணிகள் இந்த ஆலயத்திற்கு வந்து வழிபடுகின்றனர்.  

## ஆலய விரிவாக்கப் பணிகள்
ஆசியாவிலேயே மிக உயரமான 120 அடி ஜெபமாலை பூங்கா அமைக்கும் பணி நடைபெற்று வருகிறது. இதில் 53 அடி உயர வெண்கலத்திலான அடைக்கலமாதா திருவுருவ சொரூபம் அமைக்கும் பணியும் முழு வீச்சில் நடைபெற்று வருகின்றது.
# முதலாம் பௌத்த சங்கம்

, நவ ஜேடவனம், சரவாசி ஓவியம்  

, பிகார், இந்தியா]]  

**முதல் பௌத்த சங்கம்**, கௌதம புத்தர் கிமு 483ல் பரிநிர்வாணம் அடைந்த பிறகு, புத்தரின் தலைமைச் சீடரான மகாகாசியபர் தலைமையில் கிமு 543ல் மகதப் பேரரசர் அஜாதசத்ருவின் ஆதரவில், இந்தியாவின் பிகார் மாநிலத்தில் உள்ள ராஜகிரகத்தில் நடைபெற்றது.  

முதல் பௌத்த சங்கக் கூட்டத்தில், புத்தரின் முதன்மைச் சீடர்கள் உட்பட ஏறத்தாழ 500 அருகதர்கள் கலந்து கொண்டனர்.  
முதல் பௌத்த சங்கக் கூட்டத்தில் கௌதம புத்தரின் பல்வேறுபட்ட போதனைகளை சுத்தபிடகம் , அபிதம்மபிடகம், மற்றும் விநயபிடகம் என மூன்று தலைப்புகளில் புத்தரின் முதன்மைச் சீடர்களான ஆனந்தர், மகாகாசியபர் மற்று உபாலி ஆகியோர் தொகுத்தனர். இம்மூன்று தொகுப்புகளைச் சேர்த்து திரிபிடகம் என்று அழைப்பர். இதுவே பௌத்தர்களின் மூலமான புனித நூல் ஆகும் .  

மேலும் பௌத்த விகாரையில் வசிக்கும் பிக்குகள் மற்றும் பிக்குணிகளின் நடத்தைகளை நெறிப்படுத்துவதற்கும் மற்றும் பௌத்த உபாசகர்கள் இல்லற வாழ்வில் கடைபிடிக்க வேண்டிய அறங்களையும் நெறிப்படுத்துவதற்குமான விதிகளை வகுப்பதே இதன் முக்கிய நோக்கமாக இருந்தது.
# மார்கசு தெரென்டியசு வர்ரோ


**மார்கசு தெரென்டியசு வர்ரோ** (*Marcus Terentius Varro*) (கி.மு. 116-27) ஓர் உரோமானிய பல்துறை அறிஞரும் மற்றும் ஒரு சிறந்த எழுத்தாளரும் ஆவார். இவர் பண்டைய உரோமின் மிகப் பெரிய அறிஞராகக் கருதப்படுகிறார். மேலும் இத்தாலிய மறுமலர்ச்சியின் அறிஞரான பெட்ராக்கால் "உரோமின் மூன்றாவது பெரிய ஒளி" ( வேர்ஜில் மற்றும் சிசரோவிற்குப் பிறகு) என்று விவரிக்கப்பட்டார். இவரது சமகாலத்தவரான வர்ரோ அட்டாசினசிடமிருந்து இவரை வேறுபடுத்துவதற்காக இவர் சில சமயங்களில் **வர்ரோ ரியாட்டினசு** என்று அழைக்கப்படுகிறார்.  

## வாழ்க்கை
வர்ரோ, இரீட் அல்லது அதற்கு அருகில் (இப்போது லாசியோவில் உள்ள ரைட்டி ) பிறந்தார். இரெடைன் சமவெளியில் தனது முதுமை வரை ஒரு பெரிய பண்ணையைக் கொண்டிருந்தர். இவர் உரோமைக் குடியரசின் செனட் சபை உறுப்பினரும், உரோமைப் போர்ப்படைத் தளபதியுமான பாம்பேயை ஆதரித்தார். உரோமை மக்கள் குடியரசின் அலுவலகத்தில் பணியாற்றிய பிறகு, உரோமின் நீதிமன்றத் தீர்ப்பாயத்தில் சேர்ந்தார்.கபுவா மற்றும் காம்பானியா (கி.மு.59) மீள்குடியேற்றத்திற்கான சீசரின் மாபெரும் விவசாயத் திட்டத்தைச் செயல்படுத்திய இருபது பேர் கொண்ட குழுவில் இவரும் இருந்தார். மேலும் புளூடாட்க்கால் "உரோமானிய வரலாற்றில் ஆழமாகப் படித்த மனிதர்" என்றும் அங்கீகரிக்கப்பட்டார்.  

பல பண்டைய எழுத்தாளர்களால் வர்ரோ ஒரு முக்கிய ஆதாரமாக அங்கீகரிக்கப்பட்டார். அவர்களில் சிசெரோ, மூத்த பிளினி, வேர்ஜில் *ஜார்ஜிக்ஸ்*, *கொலுமெல்லா*, *ஆலஸ் கெல்லியஸ்*, மேக்ரோபியஸ், ஹிப்போவின் அகஸ்டீன் மற்றும் மார்க்கஸ் விட்ருவியஸ் பொல்லியோ ஆகியோர் இவருக்கு (VII.Intr.14) பெருமை சேர்த்துள்ளனர்.  

"விவசாயம் பற்றிய மூன்று புத்தகங்கள்" என்ற இவரது ஒரே முழுமையான பணியானது, "அனுபவம் வாய்ந்த மற்றும் வெற்றிகரமான விவசாயியின் நன்கு செரிக்கப்பட்ட அமைப்பு" என்று விவரிக்கப்பட்டுள்ளது. இவர் பதிவுசெய்த அனைத்தையும் பயிற்சி செய்து எழுதியுள்ளார்.  

நுண்ணுயிரியல் மற்றும் நோய்ப்பரவலியல் பற்றிய தனது அறிவால் சதுப்பு நிலங்களை தவிர்க்குமாறு வர்ரோ தனது எழுத்துகளில் வாசகர்களை இவ்வாறு எச்சரித்தார்:  

<blockquote>...கண்களால் பார்க்க முடியாத, ஆனால் காற்றில் மிதந்து வாய் மற்றும் மூக்கு வழியாக உடலுக்குள் நுழைந்து கடுமையான நோய்களை உண்டாக்கும் சில நுண்ணிய உயிரினங்கள் உள்ளன.</blockquote>
# சுர்க்கி சட்டமன்றத் தொகுதி

**சுர்க்கி (சட்டமன்றத் தொகுதி)** (*Surkhi Assembly constituency*, தொகுதி எண்:037) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி சாகர் மாவட்டத்தில் அமைந்துள்ளது.  

## தற்போதைய சட்டமன்ற உறுப்பினர்
சுர்க்கி சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *பருல் சாகு கேசரி* உள்ளார்.
# அரசு ஆண்கள் மேல்நிலைப்பள்ளி, பருகூர்

**பருகூர் அரசு ஆண்கள் மேல்நிலைப்பள்ளி** என்பது தமிழ்நாட்டின், கிருட்டிணகிரி மாவட்டம் பர்கூரில் உள்ள ஒரு பள்ளியாகும். இப்பள்ளி பர்கூரில் வட்டார வளர்ச்சி அலுவலகத்திற்கு அருகாமையில் அமைந்துள்ளது. இப்பள்ளியில் உயர்நிலை மற்றும் மேல்நிலை வகுப்பு மாணவர்கள் அறிவியல் பாடப்பொருளை எளிதாக புரிந்து கொள்வதற்காக அறிவியல் ஆய்வகம் அமைந்துள்ளது.  

### ஆய்வகத்தின் அமைப்பு
ஆய்வகத்தில் 4 அறைகள் உள்ளன. அவை 1. செய்முறை அறை 2. ஆயத்த அறை 3. இருட்டு அறை 4. பொருள்கள் பாதுகாக்கப்படும் அறை ஆகும்.
# தியோரி சட்டமன்றத் தொகுதி

**தியோரி (சட்டமன்றத் தொகுதி)** (*Deori Assembly constituency*, தொகுதி எண்:038) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி சாகர் மாவட்டத்தில் அமைந்துள்ளது.  

## தற்போதைய சட்டமன்ற உறுப்பினர்
தியோரி சட்டமன்றத் தொகுதியின் சட்டமன்ற உறுப்பினராக இந்திய தேசிய காங்கிரஸ் சேர்ந்த *ஹர்ஷ் யாதவ்* உள்ளார்.
# ரேஹ்லி சட்டமன்றத் தொகுதி

**ரேஹ்லி (சட்டமன்றத் தொகுதி)** (*Rehli Assembly constituency*, தொகுதி எண்:039) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி சாகர் மாவட்டத்தில் அமைந்துள்ளது.  

## தற்போதைய சட்டமன்ற உறுப்பினர்
ரேஹ்லி சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த *கோபால பார்கவா* உள்ளார்.
# அடிப்படை ஆதாரம்

கணிதத்தில் ஒரு **அடிப்படை ஆதாரம்** (*elementary proof*) என்பது அடிப்படை நுட்பங்களைப் பயன்படுத்தும் ஒரு கணித நிறுவல் ஆகும். மேலும் குறிப்பாக, சிக்கலான பகுப்பாய்வின் பயன்பாட்டைப் பயன்படுத்தாத சான்றுகளைக் குறிப்பிடுவதற்காக எண் கோட்பாட்டில் இந்த சொல் பயன்படுத்தப்படுகிறது. சில நேரங்களில், பகா எண் கோட்பாடு போன்ற சில கோட்பாடுகளை "உயர்" கணிதத்தைப் பயன்படுத்தி மட்டுமே நிரூபிக்க முடியும். எனினும், காலப்போக்கில், இந்த முடிவுகள் பல அடிப்படையான நுட்பங்களை மட்டுமே பயன்படுத்தி நிருபிக்கப்பட்டுள்ளன.  

இதன் பொருள் எப்போதுமே துல்லியமாக வரையறுக்கப்படவில்லை என்றாலும், இந்த சொல் பொதுவாக கணித வாசகங்களில் பயன்படுத்தப்படுகிறது. ஒரு அடிப்படை ஆதாரம் அவசியம் எளிதானது அல்ல, புரிந்து கொள்ள எளிதாக இருக்கும்: சில அடிப்படை ஆதாரங்கள் மிகவும் சிக்கலான முடியும்.  

## பகா எண் தேற்றம்
பகா எண் தேற்றத்தின் அடிப்படையில் அடிப்படை மற்றும் அடிப்படை அல்லாத சான்றுகளுக்கு இடையே வேறுபாடு இருப்பதாக முக்கியமாக கருதப்படுகிறது. இந்தக் தேற்றம் 1896 ஆம் ஆண்டில் முதன்முதலில் சாக் அதாமார்ட் மற்றும் சார்லசு சீன் டி லா வள்ளி-பௌசுசின் ஆகியோரால் சிக்கலான பகுப்பாய்வு மூலம் நிரூபிக்கப்பட்டது. பல கணிதவியலாளர்கள் பின்னர் தத்துவத்தின் அடிப்படை ஆதாரங்களைத் தயாரிக்க முயன்றனர். சி. எச். ஆர்டி வலுவான இட ஒதுக்கீட்டை வெளியிட்டார்: அவர் முடிவுகளின் அத்தியாவசிய "ஆழம்" அடிப்படை ஆதாரங்களை நிராகரித்தது என்று கருதினார்:  

இருப்பினும், 1948 ஆம் ஆண்டில், அட்லெல்பெர்க் புதிய முறைகளை உருவாக்கி, பகா எண் தேற்றத்தின் அடிப்படை ஆதாரங்களை கண்டுபிடித்தார்.  

பல-தத்துவார்த்த விளைவின் ஆதாரத்துடன் தொடர்புடைய "அடிப்படை" என்ற கருத்தின் ஒரு சாத்தியமான முறையானது, பீனோ கணிதத்தில் சான்றுகள் மேற்கொள்ளப்படக்கூடிய கட்டுப்பாடு ஆகும். இந்த அர்த்தத்தில், இந்த  அடிப்படை ஆதாரமாகும்.  

## பிரீடுமேனின்  அனுமானங்கள்
ஆர்வி பிரீடுமேன், "கணித ஆண்டுத்தொகுப்பேடுகளில் வெளியிட்ட ஒவ்வொரு கோட்பாடும், அதன் அறிக்கையானது மட்டுமே கணித பொருள்களை உள்ளடக்கியது. இதனை அடிப்படை எண்கணிதத்தில் நிரூபிக்க முடியும்" இந்த அனுமானத்தில் குறிப்பிடப்பட்டுள்ள அடிப்படை எண்கணிதத்தின் வடிவம் முழுமையான எண்கணித மற்றும் கணித தூண்டுதல் பற்றிய சிறிய தொகுதிகள் ஆகும். உதாரணமாக, இந்த அனுமானத்தின் படி, பெர்மாவின் கடைசித் தேற்றம் ஒரு அடிப்படை ஆதாரத்தைக் கொண்டிருக்க வேண்டும்; பெர்மாவின் கடைசி கோட்பாட்டின் துல்லியமான ஆதாரம் அடிப்படை அல்ல. எனினும்,  இந்த கோட்பாட்டில் நிரூபிக்க முடியாத வகையில், அதிவேக விரிவான சார்புகள் இருப்பதைப் போன்ற எண்கணிதம் பற்றிய மற்ற எளிய அறிக்கைகள் உள்ளன.
# கன்னட கல்வெட்டுகள்

யிலுள்ள குகை கோவிலில் # 3 காணப்படும் சாளுக்கிய மன்னன் மங்களேசனின் கன்னட கல்வெட்டு (கி.பி 578]]  
கல்வெட்டு. (கி.பி 634)]]  
**கன்னட கல்வெட்டுகள்** (*Kannada inscriptions*) சுமார் 25000 கல்வெட்டுகள் கன்னட மொழியில் உள்ளன. இவைகள் கதம்பர்கள் , மேலைக் கங்கர்கள், இராஷ்டிரகூடர்கள், சாளுக்கியர்கள், போசளர்கள், விஜயநகரப் பேரரசு போன்ற ஆட்சியாளர்களால் பொறிக்கப்பட்டுள்ளன. இவைகளில் பௌத்த மற்றும் சைன மதங்கள் தொடர்பான கல்வெட்டுகளே அதிகமாக உள்ளன. பெரும்பாலும் எழுத்து பொறிப்புகள் கல்லிலோ (சிலாசாசனம்) அல்லது செப்பு தகடுகளில் (தாமிரசாசனம்) உள்ளன. **கன்னட கல்வெட்டுகள்** (பழைய கன்னடம், கதம்ப எழுத்துகள்) வரலாற்று நடுகற்கள், நாணயம் , தூண்கள், பாறைகள் மற்றும் கோவில் சுவர்களில் காணப்படுகிறது. கல்வெட்டுகள் அந்த காலகட்டத்தின் கலாச்சாரம், பாரம்பரியம் மற்றும் செழிப்பு ஆகியவற்றை சித்தரிக்கிறது. உலக அளவில் அங்கீகரிக்கப்பட்ட இலக்கியங்களான இராமாயணம் மற்றும் மகாபாரதம் ஆகியவை இந்த கல்வெட்டுகளால் தலைமுறை தலைமுறையாக சொல்லப்பட்டு வருகின்றன. ஹசாரா ராமர் கோவில் மற்றும் ஆரன்முலா பார்த்தசாரதி கோவில் ஆகியவை இதற்கு சிறந்த உதாரணம்.  

## ஆரம்பகால கன்னட கல்வெட்டுகள்
கல்வெட்டு ]]  

கன்னடத்தில் எழுதப்பட்ட முதல் பதிவு அசோகரின் பிரம்மகிரி ஆணை சுமார் கிமு 250 க்கு முந்தையது. தகர்த்தி கல்வெட்டு கிபி 350 க்கு முந்தையது. 2013-14ல் இந்திய தொல்லியல் துறை நடத்திய அகழ்வாராய்ச்சியின் போது இங்குள்ள சிராலகொப்பாவிற்கு அருகிலுள்ள தலகுண்டாவில் கண்டுபிடிக்கப்பட்ட கல்வெட்டு (கி.பி. 370) ஆரம்பகால கன்னட கல்வெட்டு என்று கூறப்படுகிறது.. சந்திரகிரி மலையின் கி.பி 400 இன் நிஷாதி கல்வெட்டு ( சரவணபெலகுளா ), கிபி 5 ஆம் நூற்றாண்டின் ஹால்மிடி கல்வெட்டு, அய்கொளெ கல்வெட்டுகள், 5 ஆம் நூற்றாண்டு சித்ரதுர்காவின் தமடேகல்லு கல்வெட்டு மற்றும் கி.பி 500 சிக்கமகளூரு கல்வெட்டுகள் கன்னட மற்றும் கர்நாடக வரலாற்றில் மிகவும் முக்கியமானவை. சிறீபுருசனின் ஆட்சிக்காலம் என அறியப்பட்ட பெங்களூரு பகுதியில் உள்ள கன்னட கல்வெட்டு 2018 ஆம் ஆண்டு ஹெப்பாலில் கண்டுபிடிக்கப்பட்டது. எகிப்து வரையிலான இடங்களில் கிறித்தவ சகாப்தத்திற்கு முந்தைய அரசாணைகள் மற்றும் கல்வெட்டுகளில் சில கன்னட சொற்கள் காணப்படுகின்றன.  

## இதனையும் பார்க்கவும்
- ஸ்ரீதத்வநிதி
- கன்னடத்தின் ஆரம்பகால கல்வெட்டு
- மோடி எழுத்துமுறை
- சேனா வம்ச கன்னட பூர்வீகம்
# கூத்தனூர் சரசுவதி கோயில்



**கூத்தனூர் மகா சரசுவதி கோயில்** (*Koothanur Maha Saraswathi Temple*) என்பது இந்தியாவின் தமிழ்நாடு மாநிலம் திருவாரூர் மாவட்டம், நன்னிலம் வட்டத்தில் அமைந்துள்ளது. மயிலாடுதுறை-திருவாரூர் தொடருந்துத் தடத்தில் சென்றால் பூந்தோட்டம் என்ற ஊருக்கு அருகே இக்கோயில் உள்ளது. கல்விக்குரிய தெய்வமாக கருதப்படும் சரசுவதிக்கு அமைக்கப்பட்டுள்ள தனிக்கோயிலாகவும் கருதப்படுகிறது. இக்கோயிலின் குடமுழுக்கு 2018 ஆம் ஆண்டு சூலை மாதம் முதல் தேதியன்று நடைபெற்றது. ஆலயத்தில் சரசுவதி பூசை விழா ஒவ்வொரு வருடமும் மிகவும் சிறப்பாகக் கொண்டாடப்படுவது வழக்கமாகும்.  

## கோயில் அமைப்பு
கோயிலின் முன்புறம் மூன்று நிலை ராசகோபுரத்தினைக் கொண்டுள்ளது. முன் மண்டபம் வேலைப்பாடுகளுடன் அமைந்துள்ளது. அலங்கார மண்டபம் முகப்பில் அம்பாள் சுதை உள்ளது. கர்ப்பகிரக விமானம் கர்ண கூடுகள், அந்த்ராளம் உள்ள மாறுபட்ட விமானமாகும். இரண்டு பிற்காலக் கல்வெட்டுகள் மட்டும் உள்ளன. இத்தலத்தின் மூலவராக சரஸ்வதி காணப்படுகிறார். வெண்ணிற ஆடையில், வெண் தாமரையில் பத்மாசனத்தில், வலது கீழ் கையில் சின்முத்திரையும், இடக்கையில் புத்தகமும், வலது மேல்கையில் அட்சர மாலையும், இடது மேல்கையில் அமிர்தகலசமும் தாங்கி அமர்ந்திருக்கிறார்.  

## ஒட்டக்கூத்தர்
ஒட்டக்கூத்தர் எனும் தமிழ் கவிஞனுக்கு சரசுவதிதேவியின் அருள் கிடைக்கப் பெற்று, ஒட்டக்கூத்தன் வழிபட்டதால் கோயில் அமைந்துள்ள ஊர் கூத்தனூர் என பெயர் பெற்றது. கவிபாடும் திறன் வேண்டி கலைமகளை வழிபட நினைத்தார் ஒட்டக்கூத்தர். கூத்தனூரில் பூந்தோட்டம் ஒன்றை அமைத்து தட்சிணவாகினியாய் ஓடும் அரிசொல் மாநதியின் நீரால் அபிசேகம் செய்து நாள்தோறும் அம்பிகையை வழிபட்டு வந்தார். ஒட்டக்கூத்தரின் தொண்டில் மகிழ்ந்த நாமகள் தன் வாய் மணமாம் தாம்பூலத்தை அவருக்கு கொடுத்து வரகவி ஆக்கினாள் என்பர். தனக்கு பேரருள் புரிந்த கூத்தனூர் சரசுவதியை ஆற்றுக்கரை சொற்கிழத்தி வாழிய என்று பரணி பாடியுள்ளார் ஒட்டக்கூத்தர்.  

## நம்பிக்கை

பள்ளிக்குச் சேர்க்கும் முன்பாக குழந்தைகளை இங்கு அழைத்து வந்து ஆசி பெற்றுச் செல்வதை மக்கள் வழக்கமாகக் கொண்டுள்ளனர். பள்ளி மாணவர்கள் தாம் தேர்ச்சி பெறவேண்டும் என்று பிரார்த்தனை செய்து தம் தேர்வு எண்களைக் கோயிலில் இங்குகுறித்து வைப்பதும் உண்டு. கலைமகள் தமக்கு கல்விச்செல்வத்தை வழங்குவாள் என்ற நம்பிக்கை இங்குள்ள பக்தர்களுக்கு உள்ளது.
# ஆலங்குடி நாடியம்மன் கோவில்

**ஆலங்குடி நாடியம்மன் கோவில்** (*Nadiyamman Temple, Alangudi*) இந்தியாவின் தமிழ்நாடு மாநிலம் புதுக்கோட்டை மாவட்டம் ஆலங்குடி கிராமத்தின் மையப்பகுதியில் அமைந்துள்ளது.  

உலக நன்மைக்காகவும் நோய் நொடி இன்றி மக்கள் வாழவும், நல்ல மழை பெய்து வேளாண்மை செழிக்கவும் வேண்டி இங்கு சித்திரை மாதத்தில் திருவிளக்கு பூசை நடைபெரும். சிறப்பு அபிசேக பூசைகள் கூட்டு வழிபாட்டு பிரார்த்தனைகளுடன் அப்பகுதியை சேர்ந்த பெண்கள் இத்திருவிளக்கு பூசையில் பங்கேற்பர். இக்கோயிலில் பாளையெடுப்புத் திருவிழா என்ற மற்றொரு முக்கியமான திருவிழாவும் நடைபெறுகிறது. திருவிழாவின் முக்கிய நிகழ்ச்சியாக பல கிராமங்களில் இருந்து நூற்றுக்கணக்கான பெண்கள் மல்லிகை மலர்களால் அலங்கரிக்கப்பட்ட தென்னம்பாளைகளை குடங்களில் ஏந்தியபடி வானவேடிக்கை மேளதாளங்கள் முழங்க ஊர்வலமாக கோயிலை சுற்றி வந்து சுவாமியை வழிபடுவர். ஆலங்குடியில் உள்ள நாடியம்மனுக்கு ஆண்டுதோறும் ஆடி மாதத்தில் மதுஎடுப்பு திருவிழா நடைபெறும்.
# கவிகொண்டல வெங்கடராவ்



**கவிகொண்டல வெங்கட ராவ்**  ஆந்திராவைச் சேர்ந்த தெலுங்கு மொழி எழுத்தாளர்.  

## இளமைப்பருவம் மற்றும் படைப்புகள்
இவர் ஆந்திரப் பிரதேசத்தில் கிழக்கு கோதாவரி மாவட்டம் ஸ்ரீரங்கப்பட்டினத்தில் 1892 சூலை இருபதாம் நாள் பிறந்தார். 1910 ஆம் ஆண்டு முதல் எழுதத் தொடங்கிய இவர் அடுத்த ஐம்பது ஆண்டுகளில் இருநூற்றிற்கும் மேற்பட்ட சிறுகதைகள், விசனசதானமு, இன்பா கோட்டா ஆகிய இரு நாவல்கள், நூற்றுக்கணக்கான கவிதைகளும் பாடல்களும் படைத்துள்ளார்.  

## சிறப்புப் பெயர்கள்
கவிகொண்டல வெங்கட ராவ் இயற்கைச் சார்ந்த கவிதைகள் பல படைத்துள்ளதால் இயற்கைக் கவி என்று அனைவராலும் போற்றப்பட்டார். இவரது நண்பரும் வழிகாட்டியுமான கவிஞர் மற்றும் ஓவியரான இராஜமுந்திரி அரசாங்க கலைக் கல்லூரியின் முதல்வர் ஆஸ்வால்ட் கென்றியால் "ஆந்திர வேர்ட்ஸ்வொர்த்" என அழைக்கப்பட்டார். ஆதிவி பாபிராசு, தமருலா ராமா ராவ், ஆஸ்வால்ட் கென்றி மற்றும் கவிகொண்டல வெங்கடாராவ் ஆகியோர் நண்பர்களாவர். கவிகொண்டலா தமது பதினாறாம் வயதிலேயே ஆங்கிலத்தில் கவிதை எழுதத் தொடங்கினார். ஆனால் தெலுங்கில் பாடல்களை எழுதும்படி கேட்ரி அவரை ஊக்குவித்தார்.  

## மறைவு
1969 சூலை நான்காம் நாள் அன்று கவிகொண்டல வெங்கட ராவ் குண்டூரில் இயற்கை எய்தினார்.
# நுரைத்துப் பொங்குதல்


**நுரைத்துப் பொங்குதல்** (*Effervescence*) என்பது ஒரு நீரிய கரைசலிலிருந்து நுரைத்த குமிழிகள் மூலமாக ஒரு வாயுவானது வெளிவரும் நிகழ்வு ஆகும்.  

நுரைத்துப் பொங்குதல் என்ற வார்த்தையானது *fervere (கொதிக்க என்ற பொருளுடைய) *என்ற இலத்தீன் வார்த்தையுடன் ex என்ற முன்னொட்டு இணைக்கப்பட்டு பெறப்பட்ட வார்த்தையாகிறது. இந்த வார்த்தை நொதித்தல் என்பதற்கான மூல வார்த்தை பெறப்பட்ட அதே முறையில் பெறப்பட்டுள்ளது.  

ஐதரோ குளோரிக் அமிலம் மற்றும் கால்சியம் கார்பனேட் (உதாரணமாக, சுண்ணாம்புக்கல், பளிங்குக் கல், வயிற்றமில நீக்கி மாத்திரைகள்) இணைந்து வினைபுரியும் போது அல்லது புதிதாகத் திறக்கப்பட்ட கார்பனேற்றப்பட்ட பானங்களான, மென்பானங்கள், பீர் போன்றவையிலிருந்து நுரைத்தல் அல்லது குமிழிகள் உருவாவதிலிருந்து நுரைத்துப் பொங்குதலைக் காண முடியும்.  அழுத்தப்பட்ட நீரில் காணப்படும் கார்போனிக் அமிலத்திலிருந்து அதில் கரைக்கப்பட்டுள்ள கார்பன் டை ஆக்சைடானது கண்ணுக்குத் தெரிகின்ற காற்றுக் குமிழ்களாக வெளிவருகின்றன.  இதே கார்பன் டை ஆக்சைடு, திரவத்தில் காற்று கரைக்கப்பட்டிருக்கும் போது கண்ணுக்குத் தெரிவதில்லை.  

உதாரணங்கள்:  
: CaCO<sub>3</sub> + 2 HCl &#x2192; CaCl<sub>2</sub> + H<sub>2</sub>O + CO<sub>2</sub>  

: H<sub>2</sub>CO<sub>3</sub> &#x2192; H<sub>2</sub>O + CO<sub>2</sub>
# வகுப்பறையின் கடைசி நாற்காலி



**வகுப்பறையின் கடைசி நாற்காலி** என்பது ஆசிரியர் ஒருவரின் வகுப்பறை அனுபவ நூலாகும்.  

### ஆசிரியர் குறிப்பு
'வல்லினம்' இணைய இதழின் ஆசிரியர், 'பறை' எனும் ஆய்விதழின் ஆசிரியர், 'யாழ்' எனும் மாணவர் இதழின் ஆசிரியர், கவிஞர், சிறுகதை எழுத்தாளர், கட்டுரையாளர், திறனாய்வாளர் எனப் பல துறைகளில் பங்களித்து வரும் ம. நவீன் மலேசியாவில் ஆசிரியராகப் பணியாற்றிவருகிறார். இவர் தனது பள்ளி மற்றும் வகுப்பறை அனுபவங்களை இந்நூலில் பகிர்ந்துள்ளார்.  

### நூல் அறிமுகம்
பத்தி எழுத்துகளாக ஒரு பத்திரிக்கையில் தொடர்ந்து எழுதப்பட்டு வந்த 24 கட்டுரைகள் இந்நூலில் இடம்பெற்றுள்ளன. கல்வித்திட்டமும், கல்வி நோக்கும், பாடத்திட்டமும், தேர்வு முறைகளும் ஒரு மாணவருக்கு சினேகிதமானதாக இருக்கின்றனவா என்பதை இந்நூல் மூலம் விளங்கிக் கொள்ளமுடிகிறது.  

### நூலின் சாரம்சம்
மேற்குலகத்தின் குறிப்பாக அமெரிக்காவின் மாற்றுக் கல்விச் சிந்தனைகளில், விசாரணைக் கல்வி அல்லது ஆய்வாராய் கல்வி" (Inquiry education) எனும் அணுகுமுறையை அறிமுகம் செய்து வைத்த நீல் போஸ்லட்மேன், சார்லசு வெய்ன்கார்ட்னெர் என்ற இரு அமெரிக்கக் கல்வியாளர்கள், "கல்வியென்பது கலகஞ் செய்வதே" எனும் ஒரு நூலை எழுதியுள்ளனர். ஒரு மாணவனைப் பதிலளிக்கத் தயார் செய்வதைவிடக் கேள்வி கேட்க வைப்பதில் முனைப்பு கொண்டதே இக்கல்விமுறை. இவ்வாசிரியரின் வகுப்பறை அனுபவங்களும் இதனையே வலியுறுத்துகின்றன.
# அய்ய நாடார்


இந்தியாவின் தொழில் முனைவர்களில் முக்கியமானவர் **ப. அய்ய நாடார்** (*Ayya Nadar* 1905-1982), இவர் தமிழ்நாட்டின் முக்கிய தொழில் நகரமான சிவகாசியில் வாழ்ந்தவர். சிறிய கிராமமாக இருந்த சிவகாசியை சண்முக நாடாருடன் இணைந்து, தொழிலிற்சிறந்த நகரமாக மாற்றிய பெருமை இவருக்கு உண்டு. அய்யன் பட்டாசுகள், அய்ய நாடார் ஜானகியம்மாள் கல்லூரி ஆகியவற்றை உருவாக்கினார்.  

## வாழ்க்கை வரலாறு
இவரின் தந்தை பழனியப்ப நாடார், தாயார் நாகம்மாள். 1905 ஆம் ஆண்டு சிவகாசியில் பிறந்தார். ஜானகியம்மாள் என்பவரை திருமணம் செய்து கொண்டார். இவர்களுக்கு 4 மகன்கள் மற்றும் 4 மகள்கள் உண்டு. 1982 ஆம் ஆண்டு இவ்வுலகை விட்டு மறைந்தார்.  

## தீப்பெட்டித் தொழிலின் தோற்றம்
1922ஆம் ஆண்டு சண்முக நாடாருடன் இணைந்து அய்ய நாடார் கல்கத்தா நகருக்குச் சென்று 8 மாதங்கள் தங்கி, தீப்பெட்டித் தொழிலைக் கற்று வந்தனர். செர்மனியில் இருந்து வரவழைக்கப்பட்ட இயந்திரங்களைக் கொண்டு பாதுகாப்பான தீப்பெட்டிகளைத் தயாரிக்கத் தொடங்கினார்.  

பின்னர் பட்டாசு மற்றும் நுால் தயாரித்தல் எனத் தொழிலைப் பெருக்கினார். அதன் பின்னர் கல்வி நிறுவனங்களையும், அச்சகத் தொழிலையும் தொடங்கினர். 1925 ஆம் ஆண்டு முதன்முதலாகத் தேசியப் பட்டாசுகள் என்ற பெயரில் சிவகாசியில் பட்டாசுத் தொழிலைத் தொடங்கினார். 1926 ஆம் ஆண்டு அய்ய நாடார் அணில் பட்டாசுகள் என்ற பெயரிலும், சண்முக நாடார் சேவல் அணில் பட்டாசுகள் என்ற பெயரிலும் தனித்தனியே பட்டாசுத் தொழிலைத் தொடங்கினர். 1984 ஆம் ஆண்டு முதல் அய்ய நாடாரின் புதல்வர்கள் கிரக துரை மற்றும் வைர பிரகாசம் ஆகியோர் அணில் பட்டாசுகள் தொழிலைத் தொடர்ந்து நடத்தி வந்தனர். 1984 ஆம் ஆண்டு முதல் அய்யன் பட்டாசுகள் என்ற பெயரிலும் புதிய பட்டாசுகள் தொழில் தொடங்கப்பட்டது.  

## தொழில் வளர்ச்சி
அய்ய நாடார் ஆரம்பித்த அய்ய நாடார் ஜானகியம்மாள் கல்லூரி, 1963 ஆம் ஆண்டு முதல் கலை மற்றும் அறிவியல் பிரிவில் பட்டப் படிப்பை நடத்தி வருகிறது. அய்ய நாடாரின் புதல்வர்கள் கிரக துரை மற்றும் வைர பிரகாசம் ஆகியோர், அனைத்துத் தொழிற்களையும் தலைமையேற்று நடத்தி வந்தனர். 1990 ஆம் ஆண்டு அய்ய நாடார் ஜானகியம்மாள் பெயரில் ஒரு பெண்கள் தொழிற் நுட்பக் கல்லுாரியும் தொடங்கப்பட்டது.  

சண்முக நாடாருடன் இணைந்து அய்ய நாடார் ஏழைகள் நிறைந்த சிவகாசியை தொழிலில் சிறந்த நகரமாக மாற்றினர்.  

## சிவகாசி நகராட்சி
1955 முதல் 1963 வரை சிவகாசி நகராட்சியின் அவைத்தலைவராகவும் பணிபுரிந்தார். வேம்பாறு-வைப்பாறு அணைத் திட்டத்தைச் செயல்படுத்தி வறட்சி நகரான சிவகாசிக்குக் குடிநீர் கிடைக்கச் செய்தார்.
# வான்முகில்


**வான்முகில்** என்பவர் சிறந்த தமிழ்க் கவிஞர் ஆவார். தமிழில் நிறைய கவிதைத் தொகுப்பு நூல்களை எழுதியுள்ளார். பொன்னடியான் அமைத்த தமிழ்க்கவிஞர் மன்றத்தின் செயல்முனைவாளர் ஆவார். *கடற்கரை கவியரங்கம்*, *மலைச்சாரல் கவியரங்கம்* ஆகிய அமைப்புகளை உருவாக்கியவருள் ஒருவராவார்.  

## பிறப்பும் கல்வியும்
இவர் வே.சண்முக சுந்தரம்- விசாலாட்சி அம்மாளுக்கு மகனாக 05-01-1944 இல் பிறந்தார். இவர் இயற்பெயர் ச.ச.குமார் என்பது. இவரது துணைவியார் பெயர் காந்திமதி. இவரும் இலக்கிய ஆர்வம் உடையவர்.இளங்கலையில் விலங்கியல் பட்டம் பெற்ற இவர் தமிழ், ஆங்கிலப் புலமை பெற்றவர். தமிழில் கவிதை, கட்டுரை, நாடகங்கள் பலவும் எழுதியுள்ளார்.  

## எழுத்துப் பணிகள்
பொன்னடியானின், *முல்லைச் சரம்* எனும் இதழில் கவிதைகள் பல எழுதியுள்ளார். பல்கலைக்கழக கருத்தரங்குகளில் கலந்துக் கொண்டு ஆய்வுக் கட்டுரைகள் எழுதியுள்ளார். இவர் *கடற்கரை கவியரங்கம்* எனும் அமைப்பை ஏற்படுத்தி, அதில் அரங்கேற்றிய கவிதைகளைத் தொகுத்து, *அலைகள் ஆயிரம்* எனும் பெயரில் வெளியிட்டார். உதகையில், *மலைச்சாரல் கவியரங்கம்* எனும் பெயரில் ஓர் அமைப்பைத் தொடங்கி 100 கவியரங்குகளை நடத்தினார்.  

## படைப்புகள்
- கடற்கரைக் கவிதைகள்
- பீம்புஸ்ஸி
- தார்ப்பாலை
- சிரிக்க வைக்கும் திப்பிலிராஜா கதைகள்
- உலகக் கவிஞர்களின் வாழ்க்கைக் கதைகள்
- பாரதிதாசனும் கிளாடுமெக்கேயும் 1,2
- பழஞ்சீனக் கவிதைகள்
- பாரதிதாசன் பரம்பரையில் மோகனரங்கன்.

## பெற்ற பரிசுகள்
1990 ஆம் ஆண்டு தமிழக அரசின், தமிழ்வளர்ச்சிக்கான சிறந்த நூலுக்கான மூன்றாம் பரிசை இவரது, தார்ப்பாலை கவிதைத் தொகுப்பு நூல் பெற்றுள்ளது.  

1) முகம் மாமணி," 100 சாதனையாளர்கள்" மணிவாசகர் பதிப்பகம் 1994.
# பெல்லி தீவு


**பெல்லி தீவு** (*Belle Island*) என்பது அந்தமான் தீவுகளில் ஒரு தீவு ஆகும். வடக்கு மற்றும் மத்திய அந்தமான் மாவட்டங்கள் இதில் அடங்கும். பெல்லி தீவானது அந்தமான் மற்றும் நிக்கோபார் தீவுகளின் ஒரு பகுதியாகும். இந்தத் தீவு போர்ட் பிளேயரில் இருந்து வடக்கே 58 கிமீ (36 மைல்) தொலைவில் உள்ளது.  

## நிலவியல்
இந்த தீவு மேற்கு பாரதங் குழுவிற்கு சொந்தமானது. பாரதங் தீவுக்கு மேற்கில் சுமார் 400 மீட்டர் தொலைவில் அமைந்துள்ளது.
# ஆர். சரஸ்வதி

**ஆர். சரஸ்வதி** (*R. Saraswathy*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், தாராபுரம் சட்டமன்றத் தொகுதியில் இருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் திராவிட முன்னேற்றக் கழக கட்சியைச் சேர்ந்தவர்.
# வெற்றுக் காடு

**வெற்றுக் காடு** *(Empty forest)*என்ற சாெல் 1992 ஆம் ஆண்டய *பயோ சைன்ஸ்* அறிவியல் மாத இதழில் வெளியான "The Empty Forest" என்ற கட்டுரையில் கென்ட் எச். இரெட்போர்ட் என்பவரால் உருவாக்கப்பட்டது. வெற்றுக் காடு என்பது பெரிய பாலூட்டிகளற்ற சூழ்நிலை மண்டலத்தைக்  குறிக்கிறது.  வெற்றுக் காடுகளில் பெரும்பாலும் பெரிய, மரங்களைக் கொண்டு உள்ளன, ஆனால் மனிதன் வேட்டையாடியதன் விளைவாக அதிக அளவில் பெரிய  பாலூட்டிகள் இல்லாமல் பாேய்விட்டது. எல்லா பாலூட்டிகளும் இல்லாமல் பாேய்விட்டாலும், வெற்று காடுகள்  சிறந்த வாழ்விடங்களாக வகைப்படுத்தப்படுகின்றன. ஒரு காட்டில் மரங்கள் அதிகமாக நிறைந்திருப்பதால்  அது ஓா் ஆரோக்கியமான காடு ஆகாது. வெற்றுக் காடு  சூழ்நிலை மணடலத்தின் ஓா் அமைப்பு ஆகும், விலங்குகளை வேட்டையாடுவதால் ஓா் சூழ்நிலை மண்டலமே அழிந்து இல்லாமல் பாேய்விடும்  என்பதை ஒரு  
வெற்றுக் காடு காட்டுகிறது.  

விதை பரவலுக்குக் காரணமான பல பொிய பாலூட்டிகள்  தற்பாேது அழிந்து காெண்டு வருகிறது.  விதைகள் பரவ  காற்றும் இல்லாமல் பாலூட்டிகள் தங்கும் பல மர இனங்கள், விதை முளைப்புத் திறன் குறைந்து விடும்போது, பெரிய விதை கொண்ட மரங்கள் சிறிய விதைகளோடு முற்றிலும் ஆதிக்கம் செலுத்துகின்றன, இதனால் ஒரு பகுதியில் தாவர வாழ்க்கைச் சமநிலை மாறுகிறது.  

பெரிய பாலூட்டிகளின் அழிவு நேரடியாகவோ அல்லது மறைமுகமாகவோ நடைபெறுகிறது. அந்த விலங்குகளின் அழிவை விளைவிக்கும்  மனிதச் செயல்கள் விலங்குகளின் வாழ்வை இலக்காகக் கொள்ளாதவை. மறைமுகமான இந்த அழிவு வழிமுறை வாழிட அழிவு ஆகும். இருப்பினும், பெரிய பாலூட்டிகளின் மறைமுக வழிவகையின் பிற எடுத்துகாட்டுகள் பழங்கள், கொட்டைகள் பெரிய பாலூட்டிகளுக்கு உணவாகத் தேவை என்றாலும் அதிகமான வேட்டையாடல்களில், அவை கூடுதல் திரட்டாக இருக்கும். பெரிய பாலூட்டிகளைப் பாதுகாப்பதற்கான மறைமுக வழிமுறை தேவைக்கான மற்றொரு இடர், பாதரசம், புகை அல்லது ஒலி மாசு போன்ற நவீன மனிதனின் நடவடிக்கைகளாகும்.  

இரண்டு விதமான நேரடி தீங்குவிளைவுகளும் உள்ளன. அவைகள் வாழ்வாதார வேட்டை மற்றும் வணிக வேட்டை ஆகும். வேட்டையாடப்பட்ட விலங்குகளின் இனங்கள் பொதுவாக அந்தப் பகுதியில் உள்ள மிக அாியவகை இனங்கள் ஆகும். ஒரு பகுதியிலுள்ள பெரிய பாலூட்டிகள் பெரும்பாலும் ஒரு சில வகைகளால் மட்டுமே பிரதிநிதித்துவம் செய்யப்படுகின்றன, ஆனால் மொத்த உயிரினத்தின் பெரும்பகுதியை உருவாக்குகின்றன. மிதமான வேட்டையாடும் பகுதிகளில் பாலூட்டி இனங்கள் 80.7% குறைகிறது. அதிகமான வேட்டையாடுதல் பகுதிகளில், பாலூட்டி இனங்கள் 93.7% குறைகிறது.  

## மேற்காேள்கள்